sagorsarker/bangla-wikipedia huggingface dataset:
তকলিস আহমেদ

মোহাম্মদ তকলিস আহমেদ (জন্ম: ২ অক্টোবর ১৯৯৫; তকলিস আহমেদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশী ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।
২০১২–১৩ মৌসুমে, বাংলাদেশী ক্লাব বিজেএমসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ জামালে যোগদান করেছেন। শেখ জামালে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ২৭ ম্যাচে ৭টি গোল করেছেন। পরবর্তীকালে, তিনি শেখ রাসেল এবং স্পোর্টিং বেঙ্গল ইউনাইটেডের হয়ে খেলেছেন। ২০২১–২২ মৌসুমে, তিনি স্পোর্টিং বেঙ্গল ইউনাইটেড হতে বাংলাদেশী ক্লাব ঢাকা মোহামেডানে যোগদান করেছেন।
২০১৪ সালে, তকলিস বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে ২টি গোল করেছেন।
দলগতভাবে, তকলিস এপর্যন্ত ২টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন।
মোহাম্মদ তকলিস আহমেদ ১৯৯৫ সালের ২রা অক্টোবর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
তকলিস বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করে ১টি গোল জয়লাভ করেছেন। তিনি ২০১৪ সালের ১০ই সেপ্টেম্বর তারিখে এক প্রীতি ম্যাচে ভিয়েতনাম অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৩ সালের ২রা মার্চ তারিখে, মাত্র ১৭ বছর ৫ মাস ১ দিন বয়সে, তকলিস ফিলিস্তিনের বিরুদ্ধে ২০১৪ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে তকলিস সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
২০১৯ আন্তর্জাতিক চ্যাম্পিয়নস কাপ

২০১৯ আন্তর্জাতিক চ্যাম্পিয়নস কাপ (অথবা আইসিসি) আন্তর্জাতিক চ্যাম্পিয়ন্স কাপের ৭ম আসর। এটি হচ্ছে একটি প্রীতি ফুটবল প্রতিযোগিতা, যেখানে অংশগ্রহণকারী দলগুলো নিজেদের প্রস্তুতি সম্পন্ন করে থাকে। এই আসরটি ২০১৯ সালের ১৬ই জুলাই শুরু হয়েছে এবং ১০ই আগস্ট শেষ হবে।
এই আসরের বর্তমান চ্যাম্পিয়ন হচ্ছে টটেনহ্যাম হটস্পার, যারা ইয়ুভেন্তুসের সাথে খেলার মাধ্যমে এই আসর শুরু করেছে।
এই প্রতিযোগিতায় সর্বমোট ১২টি দল অংশগ্রহণ করেছে।
17 venues for the International Champions Cup were announced on March 26, 2019.
১২টি দলকে তাদের তিনটি ম্যাচের ফলাফলের ভিত্তিতে স্থান দেওয়া হয়, যেখানে সেরা র্যাঙ্কিংয়ের দলটি চ্যাম্পিয়ন হয়। একটি জয়ের জন্য তিন পয়েন্ট এবং হারের জন্য কিছুই না ছাড়াও, একটি পেনাল্টি শুট-আউট জয়ের মূল্য দুই পয়েন্ট, যখন পেনাল্টিতে পরাজয় এক পয়েন্ট অর্জন করে।
</onlyinclude>
All 18 matches will be live streamed for the unsold markets and highlights also available for all territories around the world via ICC's official website.
কারণ তোমায় ভালোবাসি

কারণ তোমায় ভালোবাসি হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন গোলান মোস্তফা শিমুল এবং চলচ্চিত্রটিতে অভিনয় করেছেন সাব্বির আহমেদ, বিথী রানী সরকার, শুভ, নাফিজা চৌধুরী, তাম্মি, খায়রুল আলম সবুজ , মাহমুদুল ইসলাম মিঠু, সামির আরজুসহ আরো অনেকে।
চলচ্চিত্রটি ২০১৯ সালের ২২ মার্চ প্রেক্ষাগৃহে মুক্তি পায়।
ওয়াহেদ আহমেদ

মোহাম্মদ ওয়াহেদ আহমেদ (জন্ম: ৩ ডিসেম্বর ১৯৯৩; ওয়াহেদ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। ওয়াহেদ তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।
২০১০–১১ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন; শেখ রাসেলের হয়ে তিনি ৩টি গোল করেছিলেন। অতঃপর ২০১১–১২ মৌসুমে তিনি ঢাকা মোহামেডানে যোগদান করেছিলেন। ঢাকা মোহামেডানে ৩ মৌসুম ১৯টি গোল করেছিলেন। সর্বশেষ ২০১৪–১৫ মৌসুমে, তিনি ঢাকা মোহামেডান হতে ঢাকা আবাহনীতে যোগদান করেছিলেন; ঢাকা আবাহনীর হয়ে ৩ মৌসুম খেলার পর তিনি অবসর গ্রহণ করেছিলেন।
২০১৪ সালে, ওয়াহেদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫ ম্যাচে অংশগ্রহণ করেছিলেন।
দলগতভাবে, ওয়াহেদ সর্বমোট ২টি শিরোপা জয়লাভ করেছিলেন, যার সবগুলো তিনি ঢাকা আবাহনীর হয়ে জয়লাভ করেছিলেন।
মোহাম্মদ ওয়াহেদ আহমেদ ১৯৯৩ সালের ৩রা ডিসেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়াহেদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছিলেন।
২০১৩ সালের ৩১শে আগস্ট তারিখে, মাত্র ১৯ বছর ৮ মাস ২৯ দিন বয়সে, ওয়াহেদ নেপালের বিরুদ্ধে ২০১৩ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ওয়াহেদ সর্বমোট ২ ম্যাচে অংশগ্রহণ করেছিলেন।
২০১৫ সালের ৩০শে মে তারিখে ওয়াহেদ ২১ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত সিঙ্গাপুরের বিরুদ্ধে উক্ত ম্যাচে বাংলাদেশ ২–১ গোলের ব্যবধানে পরাজিত হয়েছিল, ম্যাচটিতে তিনি ৮৩তম মিনিটে বদলি খেলোয়াড় হিসেবে মাঠে প্রবেশ করেছিলেন। আন্তর্জাতিক ফুটবলে, তার ৩ বছরের খেলোয়াড়ি জীবনে তিনি সর্বমোট ৫ ম্যাচে অংশগ্রহণ করেছিলেন।
কেরামতিয়া মসজিদ ও মাজার

কেরামতিয়া মসজিদ ও মাজার মোঘল আমলের শেষের দিকের একটি মসজিদ, রংপুর শহরের কাচারি বাজারের দক্ষিণ পাশে অবস্থিত।
ভারতের জৈনপুর থেকে উনিশ শতকে রংপুরে শাহ কারামত আলী জৌনপুরী এলে তার উদ্যোগে মসজিদটি নির্মাণ করা হয়।
মসজিদটি আয়তাকার,  তিনটি (উঁচু) গোলাকার গম্বুজ বিশিষ্ট। প্রতিটি কোণে অষ্টভূজাকৃতি স্তম্ভ রয়েছে যার উপরে শোভা পাচ্ছে কিউপলা। 
রংপুরের জিরোপয়েন্টের কাছারি বাজার এলাকা থেকে মাত্র ১০০ গজ দক্ষিণে মুন্সিপাড়া। এ পাড়ারই এক বিশাল মাঠের পাশে কেরামতিয়া জামে মসজিদ অবস্থিত। পাশেই শ্যামাসুন্দরী খাল।
রায়হান হাসান

রায়হান হাসান (জন্ম: ১০ সেপ্টেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০১২–১৩ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৬–১৭ মৌসুমে তিনি চট্টগ্রাম আবাহনীতে যোগদান করেছেন। পরবর্তীকালে, তিনি ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব শেখ জামালে যোগদান করেছেন।
২০১৪ সালে, রায়হান বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এরপূর্বে ২০১৩ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন। দলগতভাবে, রায়হান এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।
রায়হান হাসান ১৯৯৪ সালের ১০ই সেপ্টেম্বর তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।
রায়হান বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০১৩ সালের ৬ই মার্চ তারিখে, মাত্র ১৮ বছর ৫ মাস ২৫ দিন বয়সে, রায়হান উত্তর মারিয়ানা দ্বীপপুঞ্জের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৪–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রায়হান সর্বমোট ৪ ম্যাচে অংশগ্রহণ করেছেন।
কেন ফ্লাওয়ার

"কেন ফ্লাওয়ার"' (৩০ জুন ১৯১৪ - ২ সেপ্টেম্বর ১৯৮৭) দক্ষিণ রোডেশীয়া অঞ্চলে দক্ষিণ আফ্রিকার পুলিশ কর্মকর্তা ছিলেন। ১৯৪৮ সালে ব্রিটিশ অধিকৃত সোমালিল্যান্ড এবং ইথিওপিয়ার যুদ্ধ অবসানের পর তিনি রোডেশীয়ায় ফিরে আসেন এবং বিএসএপি-এর উপরের পদগুলোতে দ্রুত পদোন্নতি পেয়েছিলেন। তিনি কেনিয়াতে মাউ মাউ বিদ্রোহ সম্পর্কে পড়াশোনা করেন, এবং লব্ধ জ্ঞান ১৯৫০ এর দশকের শেষের দিকে ব্রিটিশ ন্যায়েসাল্যান্ডে সৃষ্ট বিশৃঙ্খলায় উপর প্রয়োগ করেন। ১৯৬১ সালের মার্চ মাসে ফ্লাওয়ার বিএসএপি-এর ডেপুটি কমিশনার নিযুক্ত হন এবং পরবর্তীতে রোডেশীয়া এবং পরবর্তীকালে জিম্বাবুয়ের কেন্দ্রীয় গোয়েন্দা সংস্থার প্রথম প্রধান হিসেবে দায়িত্ব পালন করেন। সংস্থাটি তিনি তৎকালিন প্রধানমন্ত্রী উইনস্টন ফিল্ডের অধীনে প্রতিষ্ঠিত করেছিলেন। যদিও সংস্থাটির মূল ধারণা ও উদ্যোগ পূর্বসূরি স্যার এডগার হোয়াইটহেড এর কাছ থেকে এসেছিল। নিজেকে ফ্লাওয়ার একজন অ-রাজনৈতিক ব্যক্তি বলে মনে করলেও, তার মাঝে রোডেশীয়া ফ্রন্টের 'কাউবয় এলিমেন্ট' এর প্রতি পক্ষপাতিত্বমূলক ব্যবহার লক্ষ্য করা যায়। এছাড়া মোজাম্বিকের আদিবাসী ভিত্তিক গেরিলা সংগঠন রেনামো গঠনের সাথে তিনি যুক্ত ছিলেন।
১৯৮০ সালে রবার্ট মুগাবে যখন জিম্বাবুয়ের প্রথম প্রধানমন্ত্রী হন, তখন তার প্রশাসন ফ্লাওয়ারকে সিআইওর প্রধান সহ অন্যান্য শীর্ষ কর্মকর্তাদের বহাল রাখেন। 
তিনি সার্ভিং সিক্রেটলি: এন ইন্টেলিজেন্স চিফ অন রেকর্ড, রোডেশিয়া ইনটু জিম্বাবুয়ে ১৯৬৪-১৯৮১, নামক বইটি রচনা করেন, যার প্রকাশ কাল ১৯৮৭।
মার্চ ১৯৭৫ সালে ফ্লাওয়ার জিম্বাবুয়ের আফ্রিকান ন্যাশনাল ইউনিয়নের নেতা হেরবার্ট চিত্পোর হত্যার আদেশ দেন বলে দাবী করেন জানু জঙ্গি ফে চুং।
অভিযোগ রয়েছে যে, ইয়ান স্মিথ একতরফাভাবে রোডেশীয়ার স্বাধীনতার ঘোষণা দেয়ার পরেও ফ্লাওয়ার ব্রিটিশ সরকারের প্রতি তার আনুগত্য বজায় রাখে এবং এমআই ৬ এর হয়ে স্মিথ প্রশাসনের উপর নজর রাখে। 
২০১১ সালে বিবিসি রেডিও ৪ এ প্রচারিত একটি অনুষ্ঠানে লর্ড ওয়েনের সাক্ষ্য প্রচার করা হয়। যেখানে তিনি (লর্ড ওয়েন) রোডেশীয়ার সিআইওর প্রধান হিসেবে কর্মরত অবস্থায় এমআই ৬ এর হয়ে ব্রিটেনের গুপ্তচর হিসাবে ফ্লাওয়ার কাজ করেছেন বলে সাক্ষ্য প্রদান করেন। তার পাঠানো রোডেশীয়া পরিকল্পনার মাধ্যমে মুগাবে হত্যার গোপন পরিকল্পনা বানচাল করা হয় এবং স্বাধীনতার পর জিম্বাবুয়ের প্রথম প্রধানমন্ত্রী হওয়ার সুযোগ তৈরি করে।
সাঈদ হাসান কানন

সাঈদ হাসান কানন হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। কানন তার খেলোয়াড়ি জীবনের পুরো সময় ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেছেন।
১৯৮৫–৮৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; ঢাকা মোহামেডানের হয়ে ৮ মৌসুম খেলার পর তিনি অবসর গ্রহণ করেছিলেন। ১৯৯৩ সালে, কানন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৩ ম্যাচে অংশগ্রহণ করেছিলেন।
খেলোয়াড়ি জীবনের ইতি টানার পর ২০০৭ সালে, কানন বাংলাদেশ জাতীয় দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বাংলাদেশের হয়ে ১ বছর ম্যানেজারের দায়িত্ব পালন করেছেন। দলগতভাবে, খেলোয়াড় হিসেবে কানন সর্বমোট ৬টি শিরোপা জয়লাভ করেছিলেন, যার সবগুলো ঢাকা মোহামেডানের জয়লাভ করেছিলেন।
১৯৯৩ সালের ১১ই এপ্রিল তারিখে, কানন জাপানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল।
অভিষেকের ২৭ দিন পর, ৭ই মে তারিখে তারিখে কানন বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল-মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০- মিনিট খেলেছিলেন। আন্তর্জাতিক ফুটবলে, তার ২ মাসের খেলোয়াড়ি জীবনে তিনি সর্বমোট ৩ ম্যাচে অংশগ্রহণ করেছিলেন।
মনোজ মুকুন্দ নরবণে

জেনারেল মনোজ মুকুন্দ নরবণে (জন্ম : ২২ এপ্রিল ১৯৬০) ভারতীয় সেনাবাহিনীর একজন অবসপ্রাপ্ত জেনারেল। তিনি ভারতের প্রাক্তন সেনাপ্রধান। এর আগে তিনি উপসেনাপ্রধান এবং ইস্টার্ন কমান্ডের অধিনায়ক ছিলেন। ২০১৮ সালের ১ই অক্টোবর তিনি ইস্টার্ন সেনা কমান্ডের জেনারেল অফিসার কমান্ডিং-ইন-চীফ (জিওসি-ইন-সি) এর দায়িত্ব জেনারেল অভয় কৃষ্ণের কাছ থেকে গ্রহণ করেছিলেন।
জেনারেল মনোজের পূর্বে জেনারেল বিপিন রাওয়াত সেনাপ্রধান ছিলেন।
১৯৮০ সালের জুন মাসে নরবণে ৭ম শিখ লাইট পদাতিক রেজিমেন্টে কমিশন পান। তিনি কাশ্মীর এবং উত্তর-পূর্ব ভারতে কাউন্টার-ইনসার্জেন্সী অপারেশন করেছেন। কাশ্মীরে তিনি রাষ্ট্রীয় রাইফেলসের ব্যাটেলিয়নের অধিনায়কত্ব, একটি পদাতিক ব্রিগেডের অধিনায়ত্ব করেছেন। আসাম রাইফেলসের ইন্সপেক্টর জেনারেল (নর্থ) ছিলেন তিনি। এছাড়াও তিনি একটি কোরের অধিনায়ক, দিল্লী এরিয়ার এরিয়া কমান্ডার এবং সেনা প্রশিক্ষণ কমান্ডের কমান্ডার ছিলেন। তিনি আর্মি ওয়ার কলেজ (ভারত) এর ইন্সট্রাক্টর ছিলেন এবং মায়ানমারে ভারতের ডিফেন্স এ্যাটাচি হিসেবে কাজ করেছেন।
দীর্ঘ সেনা জীবনে নরবান ২০১৯ সালে পরম বিশিষ্ট সেবা পদক, ২০১৭ তে অতি বিশিষ্ট সেবা পদক এবং ২০১৫ সালে সেনা পদক এবং বিশিষ্ট সেবা পদক পেয়েছিলেন।
মোহাম্মদ মিন্টু শেখ

মোহাম্মদ মিন্টু শেখ (জন্ম: ২৯ জানুয়ারি ১৯৯০; মিন্টু শেখ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তী মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।
২০১০ সালে, মিন্টু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, মিন্টু এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন।
মোহাম্মদ মিন্টু শেখ ১৯৯০ সালের ২৯শে জানুয়ারি তারিখে বাংলাদেশের মাগুরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১০ সালের ১৬ই জানুয়ারি তারিখে, মাত্র ১৯ বছর ১১ মাস ১৯ দিন বয়সে, মিন্টু তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিন্টু সর্বমোট ৩ ম্যাচে অংশগ্রহণ করেছেন।
গাণিতিক ভেলকি

গণিতের আলোচনায় প্রায়ই কিছু ভুল ও অসংগত গাণিতিক প্রমাণ প্রদর্শিত হয় এবং কখনও কখনও যেগুলো সংগৃহীতও হয় যাকে বলা হয় গাণিতিক ভেলকি বা প্রবঞ্চনা। ইংরেজিতে বলা হয় "ম্যাথমেটিক্যাল ফ্যালাসি" (Mathematical Fallacy)। সমস্যা সমাধানের ক্ষেত্রে গাণিতিক ভুল ও গাণিতিক ভেলকি এক নয়, এদের মধ্যে সুস্পষ্ট পার্থক্য আছে।
গাণিতিক সমস্যা সমাধানের ক্ষেত্রে ভুল হলে একটি অসিদ্ধ প্রমাণ বা ফলাফল আসে কিন্তু ভেলকির ক্ষেত্রে প্রমাণ উপস্থাপনে প্রচ্ছন্ন ভুল পদ্ধতি অনুসরণ করা হয় যা কিনা দুর্বোধ্য বা সহজে চোখে পড়ে না।
ভুল পদ্ধতি অনুসরণ করে সঠিক ফলাফল উপস্থাপনেরও যথেষ্ট উদাহরণ রয়েছে। ফলাফল সঠিক হলেও অঙ্কের পুরো পদ্ধতিটিই অসংগতিপূর্ণ। উদাহরণস্বরূপ নিচের হিসাবটি করা যাক (কাটাকাটি হিসাব) 
formula_1
শূন্য দ্বারা ভাগের মাধ্যমে সৃষ্ট অনেক ভেলকির উদাহরণ রয়েছে। তার মধ্যে একটি হলো ১=২ প্রমাণ করা।
৫ম লাইনে রয়েছে মারাত্মক অসংগতি ও গাণিতিক ভুল: ৪র্থ লাইন থেকে ৫ম লাইনে যাওয়ার সময় উভয় পক্ষকে "a" − "b" দ্বারা ভাগ করা হয়, কিন্তু "a" = "b" হওয়ায় a-b=0। আর ০ দ্বারা ভাগ করা অসিদ্ধ ও অবৈধ।
মোহাম্মদ জাহিদ হোসেন

মোহাম্মদ জাহিদ হোসেন (জন্ম: ১৫ জুন ১৯৮৮; জাহিদ হোসেন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি মাত্র ১টি গোল করেছেন। পরবর্তীকালে, তিনি শেখ রাসেল, চট্টগ্রাম আবাহনী, সাইফ, আরামবাগ এবং শেখ জামালের হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব ঢাকা মোহামেডানে যোগদান করেছেন।
২০১০ সালে, জাহিদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এর ৪ বছর পূর্বে ২০০৬ সালে, তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৫-এর অধিক ম্যাচে ৫-এর অধিক গোল করেছেন। দলগতভাবে, জাহিদ এপর্যন্ত ৪টি শিরোপা জয়লাভ করেছেন, যার মধ্যে ১টি ব্রাদার্স ইউনিয়নের হয়ে, ২টি শেখ জামালের হয়ে এবং ১টি শেখ রাসেলের হয়ে জয়লাভ করেছেন।
মোহাম্মদ জাহিদ হোসেন ১৯৮৮ সালের ১৫ই জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
জাহিদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৯ই নভেম্বর তারিখে তিনি ২০১০ এশিয়ান গেমসে সংযুক্ত আরব আমিরাত অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন।
২০০৬ সালের ১লা এপ্রিল তারিখে, মাত্র ১৭ বছর ৯ মাস ১৮ দিন বয়সে, উভয় পায়ে ফুটবল খেলায় পারদর্শী জাহিদ কম্বোডিয়ার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জাহিদ সর্বমোট ৭ ম্যাচে ২টি গোল করেছেন। জাতীয় দলের হয়ে অভিষেক ম্যাচেই বাংলাদেশের জার্সি গায়ে প্রথম গোলটি করেন; কম্বোডিয়ার বিরুদ্ধে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
মিঠুন চৌধুরী

মিঠুন চৌধুরী (জন্ম: ১০ ফেব্রুয়ারি ১৯৮৯) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৮–০৯ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; চট্টগ্রাম আবাহনীর হয়ে তিনি ১৭টি গোল করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি চট্টগ্রাম আবাহনী এবং শেখ রাসেলের হয়ে খেলেছেন। সর্বশেষ ২০১৭–১৮ মৌসুমে, তিনি শেখ রাসেল হতে ঢাকা মোহামেডানে যোগদান করেছেন।
২০০৯ সালে, মিঠুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন। দলগতভাবে, মিঠুন এপর্যন্ত ১টি শিরোপা জয়লাভ করেছেন, যা তিনি শেখ জামালের হয়ে জয়লাভ করেছেন।
মিঠুন চৌধুরী ১৯৮৯ সালের ১০ই ফেব্রুয়ারি তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৯ সালের ৮ই ডিসেম্বর তারিখে, মাত্র ২০ বছর ৯ মাস ২৯ দিন বয়সে, মিঠুন শ্রীলঙ্কার বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় জাহিদ হাসান এমিলির বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিঠুন মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৭ মাস ২১ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৮শে জুলাই তারিখে, লেবাননের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
আমিন জুট মিলস লিমিটেড

আমিন জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের বিভাগীয় শহর চট্টগ্রামের ষোলশহর শিল্পাঞ্চলে অবস্থিত।
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৭৯ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে প্রায় সাড়ে তিনহাজার শ্রমিক-কর্মকর্তা কর্মরত আছে।
এই মিলে রয়েছে ১৬৬ হেসিয়ান, ২৭৫ সেকিং, ৩৩ সিবিসি ও ১,৩৪৪ অন্যান্য লুম এবং গড়ে এর মাসিক উৎপাদন ক্ষমতা ১৮৫ মেট্রিক টন হেসিয়ান, ৯৯৩ মেট্রিক টন সেকিং, ৭২ মেট্রিক টন সিবিসি ও ১৪৪ মেট্রিক টন অন্যান্য লুম।
ইমতিয়াজ সুলতান জিতু

ইমতিয়াজ সুলতান জিতু (জন্ম: ১০ ফেব্রুয়ারি ১৯৯০; ইমতিয়াজ সুলতান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৭–০৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি চট্টগ্রাম মোহামেডানে যোগদান করেছেন। চট্টগ্রাম মোহামেডানেও ১ মৌসুম অতিবাহিত করার পর তিনি ফরাশগঞ্জের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন এবং শেখ জামালের হয়ে খেলেছেন। ২০২১–২২ মৌসুমে, তিনি ব্রাদার্স ইউনিয়ন হতে পুনরায় ঢাকা আবাহনীতে যোগদান করেছেন।
২০১০ সালে, জিতু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন।
দলগতভাবে, জিতু এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
ইমতিয়াজ সুলতান জিতু ১৯৯০ সালের ১০শে ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
জিতু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২টি ম্যাচে অংশগ্রহণ করেছেন।
২০১০ সালের ১০ই ফেব্রুয়ারি তারিখে, মাত্র ২০ বছর ৯ দিন বয়সে, জিতু মিয়ানমারের বিরুদ্ধে ২০১০ এএফসি চ্যালেঞ্জ কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৯তম মিনিটে মধ্যমাঠের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জিতু মাত্র ১টি ম্যাচে অংশগ্রহণ করেছেন।
উইল্ট চেম্বারলিন

উইল্ট নরমান চেম্বারলিন ( ২১ আগস্ট ১৯৩৬ - ১২ অক্টোবর ১৯৯৯) একজন মার্কিন বাস্কেটবল খেলোয়াড় ছিলেন এবং সেন্টার পজিশনে খেলতেন। তাঁকে চেম্বারলিনের ইতিহাসের শ্রেষ্ঠ বাস্কেটবল খেলোওয়ার হিসাবে ধরা হয়। তিনি ন্যাশনাল বাস্কেটবল এসোশিয়েশন এর ফিলাডেলফিয়া/সান ফ্রান্সিসকো ওয়ারিওর্স,দা ফিলাডেলফিয়া ৭৬ ইয়ারএস এবং দা লস এঞ্জেলেস লেকার্স এর হয়ে খেলতেন। NBA(National Basketball Association) এ খেলার পূর্বে তিনি ইউনিভার্সিটি অফ কানাস এবং হার্লেম গ্লোবেট্রোটার্স এর হয়ে খেলেছিলেন।চেম্বারলিন লম্বায় ছিলেন ৭ ফুট ১ ইঞ্চি(২.১৬ মিটার) এবং ওজনে ভারী,২৭৫ পাউন্ড হওয়ার পূর্বে সদ্য সৈন্য হিসেবে ওজন ছিলো ২৫০(১১০ কেজি) পাউন্ড এবং লেকারদের সাথে অবশেষে ওজন দাড়িয়েছিলো ৩০০ পাউন্ডে(১৪০ কেজি)।
স্কোর, রিবাউন্ডিং এবং স্থায়িত্ব বিভাগে চেম্বারলিনের অনেক (এন বি এ) রেকর্ড রয়েছে।তিনিই একমাত্র খেলোওয়ার যিনি এন বি এ একক গেমে ১০০ পয়েন্ট এবং এক মৌসুমে ৪০ এবং ৫০ পয়েন্ট এর গড় করেছিলেন।তিনি ৭ সেঞ্চুরি,১১ রিবাউন্ডিং,৯ টি শেরোপা জিতেছেন এবং একবার দলের নেতৃত্ব দিয়েছেন।চেম্বারলিন একমাত্র খেলোওয়ার যিনি এন বি এ ইতিহাসে এক সিজনে গড়ে কমপক্ষে ৩০ পয়েন্ট এবং প্রতি খেলায় ২০ রিবন্ডস করেছেন,যা তিনি সাত বার করেছেন।তিনি এনবিএ ক্যারিয়ারের পুরো পর্বে প্রতি খেলায় কমপক্ষে ৩০ পয়েন্ট এবং ২০ রিবাউন্ড গড়তে একমাত্র প্লেয়ার।যদিও তিনি প্লেওফ এ ক্ষতির সম্মুখিন হন, চেম্বারলিনের একটি সফল ক্যারিয়ার ছিলো,২টি এনবিএ চ্যাম্পিয়ন্শিপ জিতেছিলেন,টানা চারবার সবচেয়ে মূল্যবান খেলোওয়ার এর সম্মাননা পেয়েছিলেন,পেয়েছিলেন রকি অফ দা ইয়ার সম্মাননাও,একবার পেয়েছিলেন এনবিএ ফাইনাল এমভিপি সম্মাননা,তিনি থার্টিন অল স্ট্রার গেমে এবং টেন অল-এনবিএ ফার্স্ট এন্ড সেকেন্ড দলে নির্বাচিত হয়েছিলেন ।পরবর্তিকালে ১৯৭৮ সালে তিনি নাইসমিথ মেমোরিয়াল বাস্কেটবল হল অফ ফেইম এ সন্নিবেশিত হয়েছিলেন,নির্বাচিত হয়েছিলেন ১৯৮০ এর এনবিএ এর ৩৫ তম বার্ষিকি দলেও,তিনি ১৯৯৬ সালে এনবিএ এর ইতিহাসের সেরা ৫০ জন খেলোওয়ারের তালিকায় নির্বাচিত হন।
মার্কিন বাঙালি

মার্কিন বাঙালি বলতে জাতিগত, সাংস্কৃতিক, ভাষাগত ঐতিহ্য ও পরিচয় দেয়া বাঙালি আমেরিকানদের বুঝায়। এরা ঐতিহাসিকভাবে জাতিগত-ভাষাগত ভাবে ভারতীয় উপমহাদেশ বাংলার মধ্যে দক্ষিণ এশিয়ার (বর্তমানে মধ্যে বিভক্ত বাংলাদেশ এবং ভারত ) মানুষ। বাঙালি আমেরিকানরা সাধারণত বাঙালি মুসলমান, বাঙালি হিন্দু, বাঙালি বৌদ্ধ, বাঙালি জৈন এবং বাঙালি খ্রিস্টানদের বোঝায়। বাঙালি আমেরিকানরাও বাংলাদেশী আমেরিকান এবং ভারতীয় আমেরিকানদের একটি উপগোষ্ঠী। এছাড়াও বাংলাদেশী আমেরিকানদেরকে বাঙালি মুসলমান বা আমেরিকান মুসলিম হিসেবেও শ্রেণিবদ্ধ করা হয়।
মার্কিন যুক্তরাষ্ট্র বসবাসকারী এশিয়ার জনসংখ্যার মধ্যে প্রথম অবস্থানে বাঙালি সম্প্রদায়। আর যুক্তরাজ্যের পর ২য় অবস্থানে রয়েছে বাঙালি জাতি। নিউইয়র্ক সিটি মেট্রোপলিটান এলাকা, ক্যালিফোর্নিয়া, নিউ জার্সি, টেক্সাস, মিশিগান, ভার্জিনিয়া এবং ফ্লোরিডাসহ আমেরিকার একাধিক শহরে বাঙালিদের অবস্থান রয়েছে। এসব স্থানে বাঙালিরা আমেরিকানদের সাথে উচ্চতর সহিষ্ণুতা বজায় রাখে । মার্কিন যুক্তরাষ্ট্রে প্রায় অর্ধেক বাঙ্গালি হিন্দু ক্যালিফোর্নিয়াতে রয়েছে। ক্যালিফোর্নিয়ার এশিয়ার বাইরে বাঙালি হিন্দুদের সবচেয়ে বেশি ঘনত্ব রয়েছে। নিউইয়র্ক সিটিতে ভারতের বাইরেও মহানগর অঞ্চল হিসেবে বাংলাদেশি নাগরিকদের অবস্থান বেশি। এক জরিপে এদের সংখ্যা ইংল্যান্ডেরও চেয়ে বেশি ধরা হয়। ১৯৬৫ সালের পর যুক্তরাষ্ট্রের বাঙালিদের গুরুত্বপূর্ণ অভিবাসন শুরু হয়।
মার্কিন বাঙালি হিসেবে উল্লেখ করা যেতে পারে-
রোকনুজ্জামান কাঞ্চন

মোহাম্মদ রোকনুজ্জামান কাঞ্চন (জন্ম: ২২ জুন ১৯৮২; রোকনুজ্জামান কাঞ্চন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। কাঞ্চন তার খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলেছেন।
১৯৯৭–৯৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং আরামবাগের হয়ে খেলেছিলেন। সর্বশেষ ২০১৭–১৮ মৌসুমে, তিনি মুক্তিযোদ্ধা সংসদ হতে বসুন্ধরা কিংসে যোগদান করেছিলেন; বসুন্ধরা কিংসর হয়ে ২ মৌসুম খেলার পর তিনি অবসর গ্রহণ করেছিলেন।
২০০০ সালে, কাঞ্চন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ২৯ ম্যাচে ৬টি গোল করেছিলেন। দলগতভাবে, কাঞ্চন সর্বমোট ৪টি শিরোপা জয়লাভ করেছিলেন, যার মধ্যে ৩টি ঢাকা আবাহনীর হয়ে এবং ১টি বসুন্ধরা কিংসের হয়ে জয়লাভ করেছিলেন।
মোহাম্মদ রোকনুজ্জামান কাঞ্চন ১৯৮২ সালের ২২শে জুন তারিখে বাংলাদেশের মুন্সীগঞ্জের সিরাজদিখানে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০০ সালের ২রা মে তারিখে, মাত্র ১৭ বছর ১০ মাস ১১ দিন বয়সে, কাঞ্চন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে কাঞ্চন সর্বমোট ৪ ম্যাচে অংশগ্রহণ করেছিলেন। জাতীয় দলের হয়ে অভিষেকের ৯ মাস ১১ দিন পর, বাংলাদেশের জার্সি গায়ে প্রথম গোলটি করেছিলেন; ২০১১ সালের ১২ই ফেব্রুয়ারি তারিখে, মঙ্গোলিয়ার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ২০০৬ সালের ১০ই এপ্রিল তারিখে কাঞ্চন ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৫২ মিনিট খেলেছিলেন। আন্তর্জাতিক ফুটবলে, তার ৬ বছরের খেলোয়াড়ি জীবনে তিনি সর্বমোট ২৯ ম্যাচে ৬টি গোল করেছিলেন।
জাবেদ খান

মোহাম্মদ জাবেদ খান (জন্ম: ২৫ জানুয়ারি ১৯৯৬; জাবেদ খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৭–১৮ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; শেখ জামালের হয়ে তিনি ১৭ ম্যাচে ১টি গোল করেছেন। অতঃপর ২০১৮–১৯ মৌসুমে তিনি সাইফে যোগদান করেছেন। পরবর্তীকালে তিনি শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব ফর্টিসে যোগদান করেছেন।
২০১৮ সালে, জাবেদ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
মোহাম্মদ জাবেদ খান ১৯৯৬ সালের ২৫শে জানুয়ারি তারিখে বাংলাদেশের নরসিংদীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ৫ই অক্টোবর তারিখে, মাত্র ২২ বছর ৮ মাস ১১ দিন বয়সে, জাবেদ ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে মধ্যমাঠের খেলোয়াড় মাসুক মিয়া জনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জাবেদ মাত্র ১ ম্যাচে অংশগ্রহণ করেছেন।
বিপলু আহমেদ

বিপলু আহমেদ (জন্ম: ৫ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ঢাকা মোহামেডানের হয়ে তিনি ১৮ ম্যাচে ২টি গোল করেছেন। অতঃপর ২০১৮–১৯ মৌসুমে তিনি শেখ রাসেলে যোগদান করেছেন। ২০১৯–২০ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন।
২০১৮ সালে, বিপলু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।
দলগতভাবে, বিপলু এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
বিপলু আহমেদ ১৯৯৯ সালের ৫ই মে তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিপলু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৮ সালের ২৭শে মার্চ তারিখে, মাত্র ১৮ বছর ১০ মাস ২৩ দিন বয়সে, বিপলু লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বিপলু সর্বমোট ৭ ম্যাচে ১টি গোল করেছেন। জাতীয় দলের হয়ে অভিষেকের ৬ মাস ৫ দিন পর, বাংলাদেশের জার্সি গায়ে প্রথম গোলটি করেন; ১লা অক্টোবর তারিখে, লাওসের বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
২০১৮-১৯ আইসিসি টি২০ বিশ্বকাপ এশিয়া বাছাইপর্ব

২০১৮-১৯ আইসিসি টি২০ বিশ্বকাপ এশিয়া বাছাইপর্ব একটি ক্রিকেট প্রতিযোগিতা যা ২০২০ আইসিসি টি২০ বিশ্বকাপ মূল প্রতিযোগিতার জন্য বাছাইপর্বের একটি অংশ।
আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়। ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল।
এশিয়ার প্রথম উপ-আঞ্চলিক বাছাইপর্বের খেলাটি অনুষ্ঠিত হয় ২২ থেক ২৭ এপ্রিল ২০১৮, কুয়েতে। দ্বিতীয় উপ-আঞ্চলিক বাছাইপর্ব খেলাটি অনুষ্ঠিত হয় ৩ থেকে ১২ অক্টোবর ২০১৮ মালয়েশিয়াতে। উভয় গ্রুপ থেকে সেরা তিনটি দল অগ্রসর হবে আঞ্চলিক ফাইনাল প্রতিযোগিতায়। যেখানে নির্ধারণ করা হবে ২০১৯ আইসিসি টি২০ বিশ্বকাপ বাছাইপর্বএর জন্য এশিয়ার দুইটি দল।
এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন। 
পশ্চিম উপ-আঞ্চলিক গ্রুপ থেকে সংযুক্ত আরব আমিরাত প্রথম দল হিসাবে আঞ্চলিক ফাইনালের যোগ্যতা অর্জন করে। তার সাথে যোগ দেয় কাতার এবং কুয়েত। পূর্ব উপ-আঞ্চলিক গ্রুপ থেকে নেপাল, সিঙ্গাপুর এবং মালয়েশিয়া আঞ্চলিক ফাইনালের যোগ্যতা অর্জন করে। অতঃপর, ২০১৯ এর মার্চে আইসিসি ঘোষণা করে যে, সংযুক্ত আরব আমিরাত চূড়ান্ত বাছাইপ্রতিযোগিতার আয়োজন করবে। পরবর্তীতে একই মাসে আইসিসি সংযুক্ত আরব আমিরাতকে বাদ দিয়ে এশিয়া আঞ্চলিক ফাইনাল খেলার সময়সূচী প্রকাশ করে। আঞ্চলিক বাছাইপর্বের ফাইনাল থেকে যোগ্যতা অর্জনকারী দলের সংখ্যাও দুটি থেকে কমিয়ে একটিতে আনা হয়।
বর্তমানে আঞ্চলিক ফাইনাল খেলাটি জুলাই ২০১৯ এ সিঙ্গাপুরে অনুষ্ঠিত হয়।
(H) আয়োজক (Q) আঞ্চলিক ফাইনালে অগ্রসর।
তৃতীয় স্থান নির্ধারণী খেলায় সৌদি আরবকে হারিয়ে কুয়েত আঞ্চলিক ফাইনালে অগ্রসর হয়ে যায়।
(H) আয়োজক (Q) যোগ্যতা অর্জন করেছে।
পশ্চিম উপ-আঞ্চলিক খেলার মতো এখানে সেরা-৩ নির্বাচনের জন্য তৃতীয় স্থান নির্ধারণী খেলা নেই। লীগ পর্যায়ের ক্রম থেকেই তৃতীয় স্থানকে বিবেচনা করা হবে।
আঞ্চলিক ফাইনাল খেলাটি সিঙ্গাপুরে ২২ থেকে ২৮ জুলাই ২০১৯ অনুষ্ঠিত হয়। প্রতিযোগিতার শেষ খেলাটি অনুষ্ঠিত হয় নেপাল এবং প্রতিযোগিতার আয়োজক সিঙ্গাপুরের মধ্যে এবং উক্ত খেলার বিজয়ীই ২০১৯ আইসিসি টি২০ বিশ্বকাপ বাছাইপর্ব খেলার যোগ্যতা অর্জন করে। কুয়েতী খেলোয়াড় মোহাম্মদ কাশিফ প্রতিযোগিতার ফাইনাল পর্যন্ত ১৪৩ রান নিয়ে শীর্ষে থাকায় প্রতিযোগিতার সেরা খেলোয়াড় নির্বাচিত হয়।
মোহাম্মদ আরিফুল ইসলাম

মোহাম্মদ আরিফুল ইসলাম (জন্ম: ৩০ ডিসেম্বর ১৯৮৭; আরিফুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৭–০৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, ঢাকা মোহামেডান, শেখ জামাল, ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে শেখ রাসেলে যোগদান করেছেন।
২০১০ সালে, আরিফুল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এর প্রায় ৪ বছর পূর্বে ২০০৬ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন।
দলগতভাবে, আরিফুল এপর্যন্ত ৮টি শিরোপা জয়লাভ করেছেন, যার মধ্যে ১টি ঢাকা মোহামেডানের হয়ে, ১টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।
মোহাম্মদ আরিফুল ইসলাম ১৯৮৭ সালের ৩০শে ডিসেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
আরিফুল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০০৬ সালের ৬ই সেপ্টেম্বর তারিখে, মাত্র ১৮ বছর ৮ মাস ৮ দিন বয়সে, আরিফুল কাতারের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৩–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আরিফুল সর্বমোট ৩ ম্যাচে অংশগ্রহণ করেছেন।
ফজলে রাব্বী (ফুটবলার)

মোহাম্মদ ফজলে রাব্বী (জন্ম: ১৬ মে ১৯৯৬; ফজলে রাব্বী নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন। ২০১৯–২০ মৌসুমে, তিনি শেখ রাসেল হতে শেখ জামালে যোগদান করেছেন, যেখানে তিনি ৯ ম্যাচে অংশগ্রহণ করেছেন। পরবর্তীকালে, তিনি রহমতগঞ্জের হয়ে খেলেছেন। ২০২২–২৩ মৌসুমে, তিনি রহমতগঞ্জ হতে বাংলাদেশী ক্লাব মুক্তিযোদ্ধা সংসদে যোগদান করেছেন।
২০১৬ সালে, রাব্বী বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
মোহাম্মদ ফজলে রাব্বী ১৯৯৬ সালের ১৬ই মে তারিখে বাংলাদেশে জন্মগ্রহণ করেছেন।
২০১৬ সালের ২৪শে মার্চ তারিখে, মাত্র ১৯ বছর ১০ মাস ৯ দিন বয়সে, রাব্বী জর্ডানের বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাব্বী মাত্র ১ ম্যাচে করেছেন।
আতিকুর রহমান ফাহাদ

মোহাম্মদ আতিকুর রহমান ফাহাদ (জন্ম: ১৫ সেপ্টেম্বর ১৯৯৫; আতিকুর রহমান ফাহাদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি ঢাকা আবাহনীতে যোগদান করেছেন। ২০১৯–২০ মৌসুমে, তিনি ঢাকা আবাহনী হতে বসুন্ধরা কিংসে যোগদান করেছেন।
২০১৪ সালে, ফাহাদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। ২০১৬ সালে, বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।
মোহাম্মদ আতিকুর রহমান ফাহাদ ১৯৯৫ সালের ১৫ই সেপ্টেম্বর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফাহাদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১টি ম্যাচে অংশগ্রহণ করেছিলেন। এছাড়াও ২০১৮ সালে তিনি বাংলাদেশ অনূর্ধ্ব-২৩ দলের হয়ে ২০১৮ এশিয়ান গেমসে ১৬ দলের পর্বে অংশগ্রহণ করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করেছেন।
২০১৬ সালের ১৮ই মার্চ তারিখে, মাত্র ২০ বছর ৬ মাস ৪ দিন বয়সে, ডান পায়ে ফুটবল খেলায় পারদর্শী ফাহাদ সংযুক্ত আরব আমিরাতের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচে বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ৬–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ফাহাদ মাত্র ১টি ম্যাচে অংশগ্রহণ করেছেন।
চুনারুঘাট ইউনিয়ন

চুনারুঘাট ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
হবিগঞ্জ বাজার–শায়েস্তাগঞ্জ–বাল্লা রেলপথ 
উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। 
শায়েস্তাগঞ্জ জংশন 
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। 
শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। 
আয়তন: ২০.৩৭ ব: কি: মি:। জনসংখ্যা ২৪৫৫২ জন (পুরুষ-১২,৫৪১ জন ও মহিলা-১২,০১১ জন)
এই ইউনিয়নটি নিন্মলিখিত গ্রাম নিয়ে গঠিত:
মুহাম্মাদ বুহারি

মুহাম্মাদ বুহারি জিসিএফআর (জন্ম ১৭ ডিসেম্বর ১৯৪২) একজন নাইজেরিয়ান রাজনীতিবিদ এবং ২০১৫ সাল থেকে নাইজেরিয়ার রাষ্ট্রপতি। তিনি নাইজেরিয়ান সেনাবাহিনীতে একজন অবসরপ্রাপ্ত মেজর জেনারেল এবং সামরিক অভ্যুত্থানে ক্ষমতা গ্রহণের পর ৩১ ডিসেম্বর ১৯৮৩ থেকে ২৭ আগস্ট ১৯৮৫ পর্যন্ত রাষ্ট্রের প্রধান হিসেবে দায়িত্ব পালন করেন। বাহারিজম শব্দটি বাহারি সামরিক সরকারকে হিসাবে চিহ্নিত করা হয়। 
২০০৩, ২০০৭ এবং ২০১১ সালের সাধারণ নির্বাচনে তিনি নাইজেরিয়ার প্রেসিডেন্টের কার্যালয়ে ব্যর্থ হন। ২০১৪ সালের ডিসেম্বরে, তিনি ২০১৫ সালের সাধারণ নির্বাচনের জন্য অল প্রগ্রেসিভ কংগ্রেসের রাষ্ট্রপতি প্রার্থী হিসেবে আবির্ভূত হন। বুহারি নির্বাচনে জিতেছেন, বর্তমান প্রেসিডেন্ট গুডলুক জনাথনকে পরাজিত করেছেন। এটি নাইজেরিয়ার ইতিহাসে প্রথমবারের মত চিহ্নিত হয়েছিল যে একজন সাধারণ সভাপতি একজন সাধারণ নির্বাচনে একজন বিরোধী প্রার্থীকে পরাজিত করেছিলেন। ২৯ মে ২০১৫ সালে তিনি শপথ গ্রহণ করেন। ফেব্রুয়ারি ২০১৯ -এ বুধারি পুনরায় নির্বাচিত হন এবং তার নিকটতম প্রতিদ্বন্দ্বী আতিকু আবুবকরকে ৩ মিলিয়নেরও বেশি ভোট দিয়ে পরাজিত করেন। 
বুহারি বলেছেন যে তিনি সামরিক শাসনের সময় যা কিছু করেছিলেন তার দায়িত্ব তিনি গ্রহণ করেন এবং তিনি অতীত পরিবর্তন করতে পারেন না। তিনি নিজেকে "রূপান্তরিত গণতন্ত্র" হিসাবে বর্ণনা করেছেন।
মনিরা সুলতানা

মনিরা সুলতানা হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।
আদিবা আনজুম মিতা

আদিবা আনজুম মিতা হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।
অপরাজিতা হক

অপরাজিতা হক হলেন একজন বাংলাদেশী রাজনীতিবিদ, যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ ও দ্বাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তার বাবা খন্দকার আসাদুজ্জামান টাঙ্গাইল-২ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
জাকিয়া তাবাসসুম

জাকিয়া তাবাসসুম হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।
বৃহত্তর দিনাজপুর জেলা এবং মহান মুক্তিযুদ্ধের অন্যতম শীর্ষ সংগঠক জননেতা অ্যাডভোকেট মো. আজিজুর রহমান এম,এন,এ তার বাবা। কবি ও সাংস্কৃতিক ব্যক্তিত্ব মুজতবা আহমেদ মুরশেদ তার ভাই। চার ভাই চার বোনের মধ্যে তিনি সবার ছোটো।
জাকিয়া তাবাসসুম জুঁই একজন সাহিত্যমনা ও সাংস্কৃতিক ব্যক্তিত্ব। ২৩ জুন ২০১৯, বাংলাদেশ আওয়ামীলীগ-এর প্রতিষ্ঠাবার্ষিকীতে ১১তম জাতীয় সংসদের ২০১৯-২০২০ জাতীয় অর্থ বাজেট অধিবেশনে তিনি তার বক্তব্যের শুরুতে স্বরচিত গানের কলির মাধ্যমে (আমরা পেয়েছি তোমায়- জাতির পিতা, জাতির পিতা / তুমি দিয়েছো আমায়- স্বাধীনতা, স্বাধীনতা) হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান ও প্রধানমন্ত্রী শেখ হাসিনার প্রতি শ্রদ্ধাজ্ঞাপন করেছেন। তিনি দিনাজপুর লেখক পরিষদ-এর প্রতিষ্ঠাকালীন সাধারণ সম্পাদক ও বতর্মান কমিটির সভাপতি।
গ্লোরিয়া ঝর্ণা সরকার

গ্লোরিয়া ঝর্ণা সরকার হলেন একজন বাংলাদেশি আইনজীবী ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন। তিনি বাংলাদেশের প্রথম ক্যাথলিক খ্রিষ্টান নারী সাংসদ।
প্রাণতোষ কুমার দাস

প্রাণতোষ কুমার দাস (জন্ম: ১ জুলাই ১৯৮২; প্রাণতোষ কুমার দাস নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০০৭–০৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০০৯ সালে, প্রাণতোষ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১১ ম্যাচে ১টি গোল করেছেন।
দলগতভাবে, প্রাণতোষ এপর্যন্ত ৯টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।
প্রাণতোষ কুমার দাস ১৯৮২ সালের ১লা জুলাই তারিখে বাগেরহাট জেলার সদর থানাধীন কররী গ্রামে বাংলাদেশে জন্মগ্রহণ করেছেন। ক্ষুদ্রচাকশ্রী সরকারি প্রাথিমিক বিদ্যালয় থেকে প্রাথমিক শিক্ষা গ্রহণ করেন এবং পরবর্তীতে মুধুদিয়া ইচ্ছাময়ী মাধ্যমিক বিদ্যালয় থেকে এসএসসি পাশ করেন। ছোট বেলা থেকেই ফুটবল নিয়ে তার সময় কাটতো, বাগেরহাট জেলার আন্ডার ১৪ টিমে দিগন্ত প্রসারী ক্রীড়াচক্রের হয়ে খেলতো।
২০০৯ সালের ৪ঠা ডিসেম্বর তারিখে, মাত্র ২৭ বছর ৫ মাস ৪ দিন বয়সে, প্রাণতোষ ভুটানের বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ৪–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে প্রাণতোষ সর্বমোট ২ ম্যাচে ১টি গোল করেছেন। জাতীয় দলের হয়ে অভিষেক ম্যাচেই বাংলাদেশের জার্সি গায়ে প্রথম গোলটি করেন; ভুটানের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
জনি টেলর

জন মরিস জনি টেলর (; জন্ম: ১০ অক্টোবর, ১৮৯৫ - মৃত্যু: ১২ মে, ১৯৭১) নিউ সাউথ ওয়েলসের সিডনির স্ট্যানমোর এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন জন টেলর নামে পরিচিত জনি টেলর। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯০৬ থেকে ১৯১৫ সাল পর্যন্ত নিউইংটন কলেজে পড়াশোনা করেছেন। এরপর সিডনি বিশ্ববিদ্যালয়ের অধীনে সেন্ট অ্যান্ড্রুজ কলেজে অধ্যয়ন করেন। প্রথম বিশ্বযুদ্ধ চলাকালে ফার্স্ট অস্ট্রেলিয়ান ইম্পেরিয়াল ফোর্সে যোগ দেন। আর্টিলেরি গানার হিসেবে কাজ করেন। যুদ্ধ শেষ হবার পর অস্ট্রেলিয়ান ইম্পেরিয়াল ফোর্সেস ক্রিকেট দলের সদস্যরূপে অন্তর্ভুক্ত হন। ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর খেলায় অংশ নেন। ১৯১৩-১৪ মৌসুম থেকে ১৯২৬-২৭ মৌসুম পর্যন্ত জনি টেলরের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে বিশ টেস্টে অংশগ্রহণ করেছেন জনি টেলর। ১৭ ডিসেম্বর, ১৯২০ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ জুলাই, ১৯২৬ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
১৯২০ থেকে ১৯২৬ সালের মধ্যে ২০ টেস্টে অংশ নেন তিনি। ১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে আর্থার মেইলির সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।
ক্রিকেট খেলার পাশাপাশি রাগবি ইউনিয়ন খেলায়ও সিদ্ধহস্তের পরিচয় তুলে ধরেন জনি টেলর। ১৯২২ সালে ওয়ালাবাইসের সদস্যরূপে নিউজিল্যান্ডীয় মাউরিসের বিপক্ষে দুইটি রাগবি ইউনিয়ন টেস্টে অংশগ্রহণ করেছিলেন।
১২ মে, ১৯৭১ তারিখে ৭৬ বছর বয়সে নিউ সাউথ ওয়েলসের তুরামুরা এলাকায় জনি টেলরের দেহাবসান ঘটে।
জাকিয়া পারভীন খানম

জাকিয়া পারভীন খানম হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।
জাকিয়া পারভীন কিশোরগঞ্জের কটিয়াদীর উত্তর চান্দপুরে জন্মগ্রহণ করেন। তার পিতা সাবেক এমপি মোস্তাফিজুর রহমান খান চুন্নু মিয়া। তিনি আওয়ামী লীগের কেন্দ্রীয় কমিটির সাংগঠনিক সম্পাদক আহামদ হোসেনের স্ত্রী।
জাকিয়া নব্বই দশকে ইডেন মহিলা কলেজ ছাত্রলীগের সভাপতি ছিলেন। তিনি বর্তমানে কেন্দ্রীয় যুব মহিলা লীগের সহ-সভাপতি।
সুলতানা নাদিরা

সুলতানা নাদিরা হলেন একজন বাংলাদেশি রাজনীতিবিদ যিনি বরগুনা-২ আসনের সংসদ সদস্য ছিলেন।
সুলতানা নাদিরা তিনি বরগুনা-২ আসন থেকে দ্বাদশ জাতীয় সংসদে নির্বাচিত হন। ইতিপূর্বে, একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
সুলতানা নাদিরার স্বামী গোলাম সবুর টুলু বরগুনা-২ আসনের সাংসদ ছিলেন।
শবনম জাহান

শবনম জাহান হলেন একজন বাংলাদেশি রাজনীতিবিদ যিনি বাংলাদেশ মহিলা আওয়ামী লীগের বর্তমান সাধারণ সম্পাদক। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।